Okres (Bulharsko)

Okres () je základnou jednotkou štátnej správy v Bulharsku. Každý okres je vymedzený územím a sídlom správy. Samospráva má ešte nižšie jednotky - dediny a mestá.

Dejiny 
Obštiny boli v Bulharsku definované ako jednotky štátnej správy v roku 1879 v nadväznosti na prijatie Trnovskej ústavy. V rokoch 1947 až 1978 prešla moc na národne rady (), avšak príslušné územia sa naďalej nazývali obštinami. Súčasný stav (2015) platí od roku 1991.

Právny stav 
Zriadenie obštin a ich úpravy spadajú pod územný a správny odbor ministerstva vnútra. Riadenie sa vykonáva z miestnej úrovne.

Každá obština musí spĺňať nasledujúce podmienky:
 počet stálych obyvateľov musí byť vyšší ako 6 000
 existencia sídla, ktoré disponuje dostatočnou technickou a sociálnou infraštruktúrou na zabezpečenie potrieb obyvateľov
 spravovať všetky sídla, ktoré nespĺňajú podmienky pre zriadenie vlastnej obštiny alebo sa nemôžu pripojiť k inej susednej obštine
 vzdialenosť medzi posledným sídlom a sídlom správy obštiny nesmie presiahnuť 40 km

Obština je právnickou osobou má právo nadobúdať majetok a vypracovať vlastný rozpočet.

Obština je riadená radou obštiny () a starostom (), ktorí sú volení všetkými obyvateľmi s volebným právom. Počet členov rady je od 11 do 111 podľa veľkosti obštiny. Starosta menuje tajomníka, ktorému podlieha miestna správa.

Delenie 
V Bulharsku je 265 obštin v 28 oblastiach, a to vrátane obštiny hlavného mesta Sofia, ktorá je totožná s oblasťou Sofie.

Územne sa obštiny delia na sídla (), ktoré môžu mať vlastnú samosprávu.

Tabuľka 
V nasledujúcej tabuľke figurujú všetky obštiny s uvedením príslušných oblastí a údajmi o rozlohe a počte obyvateľov,

Poznámky

Referencie

Zdroj 
 

Bulharsko
Administratívne členenie Bulharska